AlexejDobrolubov/national_council_slovak_2010 huggingface dataset:
46. schôdza NR SR - 16.deň - A. dopoludnia
Dátum: 2026-03-20
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

treba, trebárs hneď v tom prvom odseku v občianskom zákonníku. Tá samotná podoba, alebo hlas, alebo iné jedinečné charakteristiky samé o sebe ešte nie sú digitálnou identitou. Oni sa neustanú vtedy, ak budú zaznamenané na nejakom technickom nosiči. Čiže tam by to bolo potrebné trošku viacej vyšpecifikovať. Takisto by som si viac vedel predstaviť možno lepšiu definíciu, čo je to syntetický obsah, alebo deepfake, lebo to sú úplne nové pojmy celkovo v slovenskom právnom poriadku. A som rád, že ste v závere svojho vystúpenia spomenuli aj tú výnimku, ktorá sa týka na satiru. Lebo naozaj celkovo aj táto koalícia je veľmi precitlivelá na akúkoľvek kritiku, alebo aj nejakú paródiu. Takže toto je potrebné rozšíriť, lebo vy to máte upravené len v autorskom zákone. Ale chýba to v občianskom zákonníku. Čiže kým ten autor by bol v rámci autorského zákona chránený, nebol by chránený pred žalobou na súde. Takisto by bolo potrebné pretransformovať to aj do zákona o priestupkoch a takisto do trestného zákona. Aby človek nebol chránený v rámci autorského zákona. Ale na druhú stranu bude otvorený voči občianskoprávnej žalobe, alebo voči priestupku, alebo voči, lebo teda žalobe. Takže toto za mňa ďakujem pekne. Ale oceňujem, oceňujem to vaše vystúpenie a chcem poprosiť aj koalíciu. Je to naozaj prvé čítanie, dá sa na tom pracovať, a my tento návrh podporíme.
46. schôdza NR SR - 16.deň - A. dopoludnia
Dátum: 2026-03-20
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Pán Janckulík, ďakujem pekne za vaše vystúpenie. Ja chcem takisto oceniť a podporiť vašu iniciatívu chrániť osoby pre Deepfake videami. Avšak dovolím si aspoň dve také technické poznámky. Naozaj, nato aby to bolo vymáhateľné ešte pár technických vecí tam treba. Trebárs hneď v tom prvom odseku o Občianskom zákonníku. Samotná podoba alebo hlas, alebo iné jedinečné charakteristiky samé o sebe ešte nie sú digitálnou identitou. Oni sa ňou stanú vtedy, ak budú zaznamenané na nejakom technickom nosiči. Čiže tam by to bolo potrebné trošku viacej
46. schôdza NR SR - 15.deň - B. popoludní
Dátum: 2026-03-19
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne a veľmi pekne ďakujem za doplnenie. Naozaj tým, tým najhlavnejším príkladom korupčníka na, na vysokom poste je práve guvernér Národnej banky Slovenska Peter Kažimír a veľmi správne aj Jožo Pročko si spomenul, aj pani Kolíková, akým spôsobom sa tu idú obmedzovať možno volebné pravidlá, ale to, že korupčníci si idú zakladať politické strany a majú ich založené, tak to je tolerované a pre túto vládnu koalíciu dokonca ešte dovolím si povedať aj vítané. To je naozaj obrovská hanba a je to neuveriteľné.
46. schôdza NR SR - 15.deň - B. popoludní
Dátum: 2026-03-19
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

... ľudia, ktorí rozhodujú o verejných financiách a to sú ľudia, ktorí sú volení vo voľbách. Veľmi by som ešte možno teda doplnil ten návrh, že aby sa to nevzťahovalo len na členov vlády alebo štátnych tajomníkov, lebo to sú spravidla ľudia, ktorí bez tak na tej kandidátke sú až na pár výnimiek, ale možno by som to rozšíril aj do zákona o štátnej službe, aby na čele rôznych úradov s celoslovenskou pôsobnosťou nemohli byť ľudia s takouto kriminálnou minulosťou, ktorí boli korupčníci. Pani Lisová šéfka úradu pre podporu nájomného bývania. Realitná podvodníčka. Zahľadený trest a dnes šéfuje úradu s realitami v úvodzovkách. Takže toto je veľmi dobrá poznámka a naozaj si to ešte možno zaslúži aj rozšírenie na, na viac oblastí. No a tým som asi aj, aj vyčerpal obsah tohto návrhu. Naozaj je to veľmi správny návrh, pod ktorý sa fakticky od novely trestných kódexov podpisuje celá opozícia, ktorá takisto deklaruje tieto veci. Naozaj nie je to preklopenie celých trestných kódexov do pôvodného stavu, ale rieši tie najvypuklejšie problémy, takže ja sa prihováram za podporu tohto návrhu. Ďakujem pekne.
46. schôdza NR SR - 15.deň - B. popoludní
Dátum: 2026-03-19
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

...aby výbory prerokovali návrh zákona v druhom čítaní a v gestorskom výbore do začiatku rokovania schôdze Národnej rady o tomto návrhu. Zo znenia návrhu zákona je zrejmý účel navrhovanej právnej úpravy. Ako určený spravodajca odporúčam, aby sa Národná rada vo, po všeobecnej rozprave uzniesla na tom, že Návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
46. schôdza NR SR - 13.deň - B. popoludní
Dátum: 2026-03-17
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Jozef, ďakujem veľmi pekne za tvoje vystúpenie. Naozaj máš pravdu. Každý druhý zákon tejto koalície opravuje ich predošlý nepodarok a predošlé babráctvo. Buď je to pomsta alebo oprava nepodarkov. Minulý rok pred Vianocami sme sa tri týždne zaoberali zrušením Úradu na ochranu oznamovateľov protispoločenskej činnosti. Na Slovensku už nebola jediná inštitúcia, ktorá by nevyjadrila nie že nesúhlas, ale výslovne bola proti tomu, aby sa ten úrad rušil. Upozorňovali sme na to aj my, aj ďalšie inštitúcie, že to môže pozastaviť z Plánu obnovy a čoho sme sa dočkali? Že peniaze z Plánu obnovy sú pozastavené. Koalícia nahrádza ale jedno babráctvo druhým. Dali to znova na konsolidáciu. Keď sľubovali, že ministri a prezident si znížia platy, čo vidíme? Že ministri a prezident budú mať vyššie platy. V tomto návrhu zákona, v novele trestného zákona, v ktorom deklarujú zníženie alebo teda posilnenie ochrany vojenských hrobov, dosiahnu presný opak. Namiesto súčasných trestov, kde im za poškodenie cudzej veci hrozia 2 roky za mrežami a za výtržníctvo 3 roky za mrežami, tak vďaka tomuto ich nepodarku budú vandali na vojenských hroboch postihovaní maximálne jednoročným väzením. Toto je nositeľom alebo to je zákon, na ktorý bola prilepená zrušenie zrušeného Úradu na ochranu oznamovateľov protispoločenskej činnosti.
46. schôdza NR SR - 13.deň - B. popoludní
Dátum: 2026-03-17
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Pán Šimko, môžete v rozprave vystupovať zakaždým ako navrhovateľ, tak mi to prosím vás vysvetlite, prečo oslabujete ochranu vojnových hrobov a vojnových pamätníkov. Prečo znižujete tresty oproti súčasnej právnej úprave. Viete veľmi dobre, som vás na to upozorňoval v prvom čítaní na výbore. Za výtržníctvo dnes môže páchateľ dostať tri roky, za poškodzovanie cudzej veci dva roky, vy navrhujete jeden rok. Hovorili ste, že ctíte mier. Tak to preto povoľujete prelety amerických lietadiel tu na Slovensko? Za 15 dní viac ako 900 preletov. Hovoríte, že ctíte mier, preto nie ste schopní ani odsúdziť agresora? Kto je agresorom vo vojne na Ukrajine, napríklad? Hovoríte, že ak niekto spácha trestný čin ako člen organizovanej skupiny, tak je tam prísnejšia sadzba. Aj pán Gašpar má s tým osobnú skúsenosť. Veľmi dobre viete, že keď človek spácha trestný čin, ako člen organizovanej skupiny, trestná sadzba je vyššia a je to úplne jedno o aký trestný čin inde. Vždy je to priťažujúca okolnosť. A ja si na rozdiel od vás padlých hrdinov vážim a preto ja za tento váš návrh hlasovať nebudem. V minulej faktickej ste sa pýtali na zrušenie rušenia Úradu na ochranu oznamovateľov protispoločenskej činnosti, ja za to nemôžem hlasovať kvôli tomu, že je to prílepok k takémuto nezmyslu. Že vy oslabujete ochranu tých padlých hrdinov. Čo vám tí mŕtvi spravili, že ešte aj takto po smrti tých páchateľov budete fakticky viac hecovať, lebo veď im znižujete tresty. Pani Kramplová hovorí, že nový trestný čin, policajti budú viacej robiť. Figu borovú, ak chcú, aby viacej robili, tak nech sa vymení minister vnútra Šutaj Eštok, potom sa.... (prerušenie vystúpenia časomierou.)
46. schôdza NR SR - 13.deň - B. popoludní
Dátum: 2026-03-17
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Pani Kramplová pri všetkej úcte, prosím vysvetlite po tej vašej reči, prečo znižujete tresty za vandalizmus na vojenských hroboch? Sami v dôvodovej správe píšete, aj dnes to spomenuli, dnes polícia vandalizmus na vojnových hroboch vyšetruje ako trestný čin poškodzovania cudzej veci, kde hrozia dva roky za mrežami, alebo ako vandalizmus kde hrozia tri roky za mrežami. Tam dokonca pri vandalizme nie je potrebné spôsobiť ani len 700 eurovú škodu. Úplne postačí aj 50 eurová škoda. Vy navrhujete trest jeden rok. Po tej vašej reči som čakal, že naozaj nedáte tam ani len tú malú škodu, že skrátka poškodí vojnový hrob a trest ako som vás počúval som očakával aspoň päť rokov. A vy poviete 700 eur a trest maximálne jeden rok. A ešte keď sa pozrieme na tú prvú verziu, tak podľa vás malo byť trestné až keď niekto naozaj zborí Slavín a spôsobí 20 000 eurovú škodu, tak to tam je napísané vo vašom návrhu. Podľa, keby sme vás na to neupozorňovali tak v živote by tu nikto nebol stíhaní za hanobenie vojnových hrobov, za poškodzovanie, a ak by aj náhodou niekto bol trestne stíhaný, tak by dostal nižší trest ako je tomu dnes. Prečo toto robíte? Prečo ste toto nevysvetlili? Od jesene tu máte tento návrh zákona, nie ste schopní vysvetliť prečo znižujete a oslabujete ochranu vojnových hrobov. Čo vám tí padlí hrdinovia z prvej a druhej svetovej vojny spravili, že sa na nich takto vyvršujete? Naozaj nielen živí tu od vás nemajú pokoj, ale ešte aj mŕtvi. Poškodzujete...
46. schôdza NR SR - 13.deň - B. popoludní
Dátum: 2026-03-17
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem pán Demečko ===== Ďakujem. Pán Demečko mali ste možnosť trochu viac predstaviť svoj pozmeňujúci návrh. Nezmohli ste sa ani len na to, aby ste pomenovali aký zákon, že to má pozastavenú účinnosť. Začali ste, že keďže zákon má pozastavenú účinnosť. Dobre. Tak milí občania, že aký zákon to má pozastavenú účinnosť? Tak to je ten zákon, ktorý v decembri v sobotu náhle po tom čo minister Šutaj Eštok dostal pokutu za to, že pri prepustení čurilovcou neinformoval alebo nekonzultoval ich prepustenie z úradom na ochranu oznamovateľov. Dostal za to pokutu. Tieto pokuty potvrdili aj súdy. Pán minister Šutaj Eštok si povedal tak to nie, stačilo a rozhodol sa zrušiť úrad. Mimoriadne zasadala vláda v sobotu. O tri dni na to bol zákon v parlamente ako prvý bod. Rokovalo sa o tom tri týždne. Celá opozícia ale aj odborná verejnosť v zásade negistovala žiadna inštitúcia na Slovensku, ktorá by neupozornila na škodlivosť tohto návrhu. Upozornila, že je to zlé, že nám hrozí pozastavenie eurofondov financií z plánu obnovy čo sa koniec koncov aj potvrdilo. No a tak vlastne sa koalícia rozhodla pod tlakom týchto skutočností tento zákon zrušiť. Čiže vážení občania tento zákon to je zákon o ochrane oznamovateľov protispoločenskej činnosti, ktorý veľmi ležal v žalúdku ministra Matúša Šutaja Eštoka, pretože mu udelil pokuty za jeho babráctvo.
46. schôdza NR SR - 13.deň - B. popoludní
Dátum: 2026-03-17
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem pekne. Naozaj vláda sa pri každej jednej možnej príležitosti vyhovára, že za zlé školstvo, zdravotníctvo, ekonomický stav, aj po 15 rokoch vlády Smeru, môže stále niekto iný. Či to bol Ódor, Heger, Matovič, Dzurinda, Radičová a neviem kto ďalší. No a keď si pozriete ostatní, vlastne celé, celé toto volebné obdobie. Tak prioritou tejto vlády. Pred Vianocami prvá top téma bolo zrušenie Úradu na ochranu oznamovateľov protispoločenskej činnosti. Ďalšia top téma pred Vianocami bolo, bola amnestia pre obžalovaných, ktorým 11. mája začne súd. Alebo, alebo rušenie inštitútu kajúcnikov. Alebo novela rokovacieho poriadku, zákaz mikín. Takže toto sú hlavné, hlavné priority tejto vlády. No a opäť, rastú nám ceny potravín, energií, palív. Vo svete zúri vojna v perzskom zálive. No namiesto toho je opäť hlavnou prioritou ochrana vojenských pamätníkov a vojenských hrobov a to ešte takým zbabraným a fušérskym spôsobom, že tá obrana sa vlastne oslabuje. To je podkopávanie ochrany. Pretože tí páchatelia budú dostávať násobne nižšie tresty namiesto dvoch alebo troch rokov, to bude maximálne jeden rok. A to ešte nehovorím, že ich pôvodný zámer bol, aby vandali za poškodzovanie vojenských hrobov boli trestne stíhaní, až keď spôsobia 20 000 eurovú škodu. 20 000 eurovú škodu.
46. schôdza NR SR - 13.deň - B. popoludní
Dátum: 2026-03-17
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Toto je ďalší návrh, ktorý vyvracia ďalší z takých zaužívaných mýtov, že vláda SMER-u je mimoriadne skúsená a technicky vie robiť veci dokonale. Aj tento mýtus padá, pretože každý druhý zákon, ktorý Národná rada za ostatné dva roky schválila, každý druhý zákon musí byť opravovaný a toto je toho jasným príkladom. A vezmite si, že na zrušení úradu tejto vládnej koalícii mimoriadne záležalo. Bola to jej top priorita, pretože zasadala kvôli tomu v sobotu, pred Vianocami sa nerozprávalo o ničom inom, len o zrušení úradu. A teraz si vážení občania predstavte, ako musia dopadnúť ostatné úlohy vlády, na ktorých im nezáleží. Ak takto hanebne dopadla vec, ktorá bola ich jednou z hlavných priorít pred Vianocami. Zákony, ktoré boli opravované za ostatné obdobie je napríklad zrušenie zásady dvakrát a dosť v Trestnom zákone, vďaka ktorej s tu rok a pol rozmáhali drobné krádeže, museli to opravovať. Novela trestných kódexov bola opravovaná hádam štyrikrát, okrem iného aj kvôli trestnému činu poškodzovania finančných záujmov Európskej únie, kvôli ktorému nám hrozilo takisto pozastavenie eurofondov. Transakčná daň, ďalšia zbabraná vec, kde už od 1. januára je zrušená transakčná daň pre živnostníkov. Alebo zákon o mimovládkach, ten si neopravili, ale ten im vlastne zrušil Ústavný súd. No a naozaj bodku za celým týmto divadlom dával v decembri ešte aj prezident Pellegrini, ktorý (Prerušenie vystúpenia časomerom.) neopravili, ale ten im vlastne zrušil Ústavný súd. No a naozaj bodku za celým týmto divadlom dával v decembri ešte aj prezident Pellegrini, ktorý (Prerušenie vystúpenia časomerom.)
46. schôdza NR SR - 13.deň - A. dopoludnia
Dátum: 2026-03-17
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Mŕtvi, padlí hrdinovia z prvej a z druhej svetovej vojny sa budú obracať v hroboch, ale nielen z toho, že tento návrh slúži ako výťah pre vaše prílepky, ale vy tým svojim zákonom a tými prílepkami upriamite pozornosť aj na to vaše babráctvo. Pretože ten zákon je napísaný tak v prvom čítaní, že za hanobenie vojnového hrobu má byť stíhaný len ten, kto spôsobí na pamätníku škodu 20 000 eur. 20 000 eur, teraz to opravujete na 700 eur, aby to bola malá škoda, ale napriek tomu týmto páchateľom znižujete tresty. Lebo dnes sú ľudia, ktorí hanobia vojnové hroby alebo pamätníky postihovaní za výtržníctvo, kde im hrozia 3 roky alebo za poškodzovanie cudzej veci kde im hrozia dva roky väzenia. Vy sa tu vystatujete akým spôsobom idete viac chrániť a namiesto toho tým páchateľom dáte maximálne jeden rok. Maximálne jeden rok, čiže znižujete ochranu. Tento váš babrácky zákon mohol prejsť možno minulú schôdzu. Nikto by si ho nevšimol a vďaka tomu všetci budú vidieť akým spôsobom vy si vážite vojnových hrdinov, tak že páchateľov budete trestať ešte miernejšie ako je tomu v súčasnosti. No a zároveň to bude slúžiť ako prílepky čo je naozaj aj hanba pána predsedu Rašiho lebo v jeho úvodnej reči, keď sa stal predsedom Národnej rady deklaroval tú inú kultúru, ale je to ešte horšie ako to bolo v minulosti.
46. schôdza NR SR - 10.deň - B. popoludní
Dátum: 2026-02-11
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne, Marek, za tvoje výborné vystúpenie a za objasnenie problematiky stabilizačného príspevku a som aj veľmi rád, že si predložil pozmeňujúci návrh, ktorý tento stabilizačný príspevok upravuje na pravú mieru. To bude zároveň naozaj... ===== Ďakujem veľmi pekne, Marek, za tvoje výborné vystúpenie a za objasnenie problematiky stabilizačného príspevku, a som aj veľmi rád, že si predložil pozmeňujúci návrh, ktorý tento stabilizačný príspevok upravuje na pravú mieru. To bude zároveň naozaj aj ukážka toho, aký dvojitý meter má táto vládna koalícia, kedy o našom pozmeňovacom návrhu sa s najväčšou pravdepodobnosťou nedá hlasovať, ale ostatné prílepky z pera koaličných poslancov bez problémov prejdú. Zároveň tu je obrovský rozdiel, pretože zákony podávané opozíciou nie sú prerokúvané. Naše zákony čakajú na prerokovanie pol roka, niektoré už vyše roka. Máme jedinú možnosť podať prílepok, aby sa o nejakej, alebo pozmeňovací návrh, aby sa o nejakej téme vôbec hovorilo. No a to, že tu vládna koalícia v zákone o bankách upravuje stabilizačný príspevok, je v zásade len vizitkou toho, akým spôsobom Kamil Šaško, ale aj pred ním Zuzana Dolinková, viedli ministerstvo zdravotníctva. Kým Zuzana Dolinková sa snažila stať influencerkou a zároveň riešila to, akým spôsobom nastaviť záchrankový tender, tak Kamil Šaško takisto namiesto toho, aby riešil pomoc pre zdravotné sestry, rieši podmienky pre záchrankový tender alebo posiela svojich podriadených zamestnancov šikanovať riaditeľov nemocníc a určovať im, koho majú prijať do zamestnania, koho nemajú prijať do zamestnania, kto má danú zákazku vyhrať a kto nie. Takže ďakujem veľmi pekne, že si otvoril túto tému, že si upozornil na plané sľuby ministra Šaška, lebo nebyť tvojich výziev, tak sestry by sa stabilizačných príspevkov nikdy nedočkali. Ďakujem veľmi pekne.
46. schôdza NR SR - 6.deň - C. noc
Dátum: 2026-02-05
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Pán Galek, je veľmi dobré, že sa venoval tej zbabranej energopomoci, lebo za ten rok, čo tu čakáme na tieto odvolávania, sa dôvody na odvolanie vlády len a len znásobili. Nie, že dôvody po roku pominuli, ale oni sa ešte nakopili a energopomoc je toho jasným dôkazom. Dve kolá skráteného legislatívneho konania a nakoniec pravidlá poskytovania ani nenastavovalo ministerstvo hospodárstva, ale Úrad vlády. To je presne tak, ako so stavbou nemocníc. Nemocnicu stavia namiesto ministra Šaška, minister Kaliňák a okrem toho mnohí občania, ktorí by si ju zaslúžili, tak ju skrátka nedostanú, budú čakať zbytočne, ale poslanci, tak tí sa dočkajú mnohí a ako bonus, údaje o 90% obyvateľov Slovenska sú vystavené útokom hackerov. Na čo sme takisto od začiatku upozorňovali a koniec koncov sa to aj stalo. Na jeseň bolo ministerstvo hospodárstva cieľom hackerského útoku. Dodnes nevieme, akým spôsobom sa tá hrozba vlastne zažehnala. Čo však vieme je, čo ste aj vy spomínali, že mnohí zamestnanci ministerstvom hospodárstva niekoľko týždňov nemali svoje osobné počítače a tých dôvodov je tu naozaj viacej. Stačí spomenúť Huliak, za tú pomoc hazardu, ktorou chcel ukázať prostredník tisícom Slovákov, ktorí podpisovali petície za zákaz hazardu, tak za týchto loboval. Už len za to by si zaslúžil vyslovenie nedôvery. Susko za tie amnestie, ktoré rozdal vrátane Kováčika a za to, čo tu včera povedal aj pán Žilinka, že korupcia sa tu absolútne nevyšetruje, ďalší exemplárny príklad.
46. schôdza NR SR - 6.deň - C. noc
Dátum: 2026-02-05
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Pán Richter, hovorili ste, že niektoré výsledky vašej vlády možno nie je vidieť, tak ja vám poviem, ktoré výsledky vašich akože opatrení je vidieť. Veľmi dobre vidieť, ako brutálne ste okresali sociálne benefity, ktoré tu ešte v roku 2023 boli a ktoré zaviedla aj naša vláda či už ide o rodičovský dôchodok, bonus na dieťa a mnohé ďalšie. Veľmi dobre vidieť a bohužiaľ aj cítiť na peňaženkách ľudí, že si od ľudí beriete aktuálne sedem miliárd eur ročne nových peňazí skrz 23 % dépeháčku, vyššie dane, odvody a poplatky, transakčnú daň a tak ďalej, a tak ďalej. Popritom všetkom ešte veľmi dobre vidno, akým brutálnym tempom zadlžujete túto krajinu a ako vôbec, aleže vôbec neklesol deficit. Skvelé ešte vidno aj to, ako si členovia vlády užívajú dvojnásobné platy, ako ministerstvá absolútne nešetria a naopak ako míňajú, ako keby zajtrajšok už ani nemal prísť. Samozrejme dennodenne vidno množstvo káuz, kde na hulváta, naozaj na hulváta rozkrádate verejné financie. No a hovoríte, že ďalšia konsolidácia už nebude na úkor ľudí, tak vás trochu poopravím, lebo sám váš premiér Fico povedal, že ďalšia konsolidácia už nebude, že idete ďalej míňať, idete naštartovať ekonomiku. Tak to chcem naozaj vidieť, akým spôsobom vy budete štartovať ekonomiku. Zasa to budú len nejaké penzióny ako z PPA, z PPA-čky, kde sa bežný človek ani len nemôže ubytovať.
46. schôdza NR SR - 6.deň - C. noc
Dátum: 2026-02-05
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Pani Laššáková, pri všetkej úcte, toto vaše vystúpenie to bolo niečo príšerné. Veď tam nebolo jediné pravdivé tvrdenie. Neviem, kto vám to písal, ale ten človek musel byť po veľmi ťažkom otrase mozgu. Tou stabilizáciou policajného zboru to ste mysleli to, že policajný zbor je poddimenzovaný, že policajti sú prepracovaní? A aj v dôsledku takejto prepracovanosti došlo po výsluchu jedného z obvinených v Košiciach k jeho úmrtiu? Alebo, že viacerí ďalší išli z výsluchu rovno do nemocnice, lebo mali toľko modrín? Alebo ten úspech je to, že korupcia sa tu vôbec nevyšetruje, ako dnes upozornil generálny prokurátor? Veľmi som dúfal, že aspoň na tú trápnosť na hraniciach zabudnete, ale vy to tu ste víťazoslávne prednesiete a chválite sa tým, ako ste zastavili migrantov. No, niečo príšerné. A ešte ste zabudli dodať, ako ste zakázali Gruzíncom, ktorí tu plánovali prevrat, ako ste im zakázali vstup do krajiny, ako ste pre nich hermeticky uzavreli hranice. Jaj ahá, to sa vám vlastne tiež nepodarilo, lebo Mamuka Mamulašvili alebo ako sa volal sa po dvoch mesiacoch potom čo ste ho akože vyhostili fotil pre Úradom vlády. No, a to zázračné dieťa Hlasu, že Kamil Šaško. To je ten minister, ktorý prvú vec, ktorú spravil rozbil tú krehkú dohodu vlády s lekármi? To ten ktorý sa lekárom vyhrážal zákonom, že ich pošle do väzenia? A ktorý potom musel akceptovať ešte väčšie ústupky voči lekárom? To je ten fantastický minister, za ktorého nemocnice stavia Kaliňák? Lebo on by to nezvládol? A to je ten skvelý minister, ktorého za hanebný záchrankový tender zhúkal ešte aj premiér Fico? No, hanba.
46. schôdza NR SR - 6.deň - C. noc
Dátum: 2026-02-05
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Gábor, ďakujem veľmi pekne za tvoje vystúpenie. Naozaj síce dodnes nevieme, ako prebiehalo stretnutie premiéra Fica s Donaldom Trumpom, čo však vieme, je to, že americkému prezidentovi nestál ani len za to, aby si naňho vyhradil hodinu času so všetkými oficialitami v Bielom dome. Nestál mu za to, aby si vyhradil ani hodinu oficiálneho pracovného času. Namiesto toho ho prijal ako nejakého podomového predajcu u seba doma, kde si na stretnutie s ním možno odbehol upotení z nejakého golfového turnaja. No a premiér Fico aktuálne najaktívnejší americký agend na Slovensku si teda doletel na Floridu, aby Trumpovi podstrčil na podpis memorandum, aby tu americká firma Westinghouse postavila jadrovú elektráreň za minimálne 15 miliárd eur bez akýchkoľvek analýz a ako bonus, aby mu pri financovaní radila americká spoločnosť Road Shield and company. No a potom čo ho premiér Fico hneď nasledujúci týždeň ohovoril u prezidenta Macrona, tak je jasné, nech už si o Trumpovi myslíme čokoľvek, že určite neverí tomuto podomovému predajcovi, myslím premiéra Fica, ale vyše piatim alebo teda piatom renomovaným diplomatom, no a budeme ešte veľmi radi, ak nám to pomstychtivý Donald Trump nejakým spôsobom nezráta, že nám tú jadrovú elektráreň ešte viacej nepredražia a toto nie je politika na štyri svetové strany, on premiér Fico nás zrádza na štyri svetové strany a už len za toto svoje konanie si zaslúži, aby čím skôr opustil úad vlády. (Potlesk.)